***SÚŤAŽNÉ PODKLADY***

Nadlimitná zákazka postupom podľa § 66 ods. 7, (jednoobálková súťaž §49 ods. 6)

|  |
| --- |
| ***Pestovateľská činnosť na OZ Rimavská Sobota, LS Hnúšťa na obdobie r.2017.*** |

Predmet zákazky:

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon VO“) v znení neskorších predpisov potvrdzuje:

v Rimavskej Sobote, dňa 17. 01. 2017

|  |
| --- |
| Ing. Jaroslav Zorvanosoba poverená verejným obstarávaním |
|  |

|  |
| --- |
| SchvaľujeIng. Peter Mixtaj |
| riaditeľ OZ |

v Rimavskej Sobote, dňa 17. 01 2017

|  |
| --- |
| Ing. Marian Staníkgenerálny riaditeľ |
|  |

Súťažné podklady schválil:

Rimavská Sobota, február 2017

**OBSAH**

**A.1 Pokyny pre uchádzačov**

**Časť I. Všeobecné informácie**

**Časť II. Dorozumievanie a vysvetľovanie**

**Časť III. Príprava ponuky**

**Časť IV. Obsah ponuky**

**Časť V. Prekladanie ponuky**

**Časť VI. Otváranie a vyhodnocovanie ponúk**

**Časť VII. Dôvernosť a etika vo verejnom obstarávaní**

**Časť VIII. Prijatie ponuky**

**A.2 Podmienky účasti**

**B Opis predmetu zákazky**

**C Spôsob určenia ceny**

**D Obchodné podmienky dodania**

**E Kritériá hodnotenia ponúk predmetu zákazky –**

**Prílohy súťažných podkladov:**

1. **Návrh rámcovej dohody s prílohami RD**
* Všeobecné záväzné podmienky
* Zmluva o dodaní služby
* Objednávka
* Dohoda o samofakturácii
* Zákazkový list
* Množstevná objednávka
* Zápis o vyhodnotení ponúk

|  |
| --- |
|  |

1. **Tabuľka plnenia kritérií - cenová ponuka**

|  |
| --- |
|  |
|  |
|  |

**1 Pokyny pre uchádzačov**

**Časť I.
Všeobecné informácie**

1. **Identifikácia verejného obstarávateľa**

|  |  |
| --- | --- |
| Názov organizácie:  | LESY Slovenskej republiky, š. p. |
| IČO:  | 36 038 351 |
| Sídlo organizácie:  | Nám. SNP 8, 975 66 Banská Bystrica |
| Telefón:  | 00421-2-xxxxxxxx |
| Fax: | 00421-2-xxxxxxx |
| WWW | [www.lesy.sk](http://www.lesy.sk) |
| E-mail: |  |

Adresa pre získanie ďalších informácii na zasielanie ponúk

|  |  |
| --- | --- |
| Názov | Lesy Slovenskej republiky, š. p. OZ Rimavská Sobota |
| Poštová adresa | Potravinárska 1855, 979 01 Rimavská Sobota |
| Kontaktná osoba | Ing. Jaroslav Zorvan |
| Mobil | +421 918335182 |
| Telefón | +421 475634940 |
| Fax | +421 475634942 |
| E-mail | jaroslav.zorvan@lesy.sk |

1. **Predmet zákazky**
	1. Názov predmetu zákazky: ***Pestovateľská činnosť na OZ Rimavská Sobota, LS Hnúšťa, na obdobie r.2017***
	2. (CPV): 77230000 – 1 Služby súvisiace s lesníctvom

#####  77200000 – 2 Lesnícke služby

 **Kategória:** Služba

1. **Rozdelenie predmetu zákazky**

 Zákazka nie je rozdelená na časti. Záujemca predkladá ponuku na celý predmet zákazky

 **Predpokladaná hodnota zákazky: 170 995,- € bez DPH**

1. **Variantné riešenie**
	1. Záujemcom sa neumožňuje predložiť variantné riešenie vo vzťahu k požadovanému riešeniu.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.
2. **Vymedzenie predmetu zákazky**

5.1. Podrobné vymedzenie predmetu zákazky vrátane vypracovaných technických špecifikácií je uvedené v časti B. Opis predmetu zákazky".

1. **Miesto dodania predmetu zákazky a lehoty uskutočnenia**
	1. Miesto dodania predmetu zákazky je územie Lesnej správy Hnúšťa.
	2. Miesto dodania predmetu zákazky a lehoty uskutočnenia budú upresnené pri opätovnom otváraní súťaže. Predmet zákazky bude realizovaný postupne po dobu platnosti RD o poskytnutí služieb jednotlivými objednávkami (zmluvami), ktorými bude spresnený rozsah a špecifikácia plnenia.
2. **Zdroj finančných prostriedkov**

Predmet zákazky bude financovaný z vlastných zdrojov verejného obstarávateľa. Lehota splatnosti faktúry je 30 kalendárnych dní od jej vystavenia.

1. **Zmluva**
	1. Typ zmluvy na poskytnutie predmetu zákazky: **Rámcová dohoda** s platnosťou od momentu nadobudnutia jej účinnosti do 31.12.2017.
	2. Objednávateľ si vyberie zhotoviteľa podľa § 83 ods. 5 písm. b) s opätovným otvorením súťaže.
	3. Samostatné zadávanie čiastkových zákaziek bude vyhlásené **výzvou na predloženie cenovej ponuky**. Čiastkovú zákazku je možné zadať kedykoľvek v priebehu platnosti Rámcovej dohody**,** podľa potrieb verejného obstarávateľa. Priebeh súťaže je podrobne opísaný v rámcovej dohode.
	4. Podrobné vymedzenie zmluvných podmienok na dodanie požadovaného predmetu zákazky tvorí časť „Obchodné podmienky dodania predmetu zákazky (príloha č. 1 Rámcová dohoda)“ týchto súťažných podkladov.
2. **Konflikt záujmov**

9.1. Verejný obstarávateľ je povinný zabezpečiť, aby vo verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

9.2. Konflikt záujmov zahŕňa najmä situáciu, ak zainteresovaná osoba, ktorá môže ovplyvniť výsledok alebo priebeh verejného obstarávania, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

**Časť II.
Dorozumievanie a vysvetľovanie**

1. **Dorozumievanie medzi verejným obstarávateľom a záujemcami/uchádzačmi**
	1. Poskytovanie vysvetlení a iné dorozumievanie (ďalej len "informácie") medzi verejným obstarávateľom a uchádzačmi sa bude uskutočňovať písomnou formou, resp. spôsobom, ktorý zabezpečí trvalé zachytenie ich obsahu. Informácie môžu byť doručené e-mailom, poštovou zásielkou alebo osobne. Z komunikácie musí byť zrejmá identifikácia uchádzača.
	2. Pre urýchlenie procesu poskytnutia informácií spôsobom, ktorým nemožno trvalo zachytiť ich obsah (fax) doručia sa tieto informácie aj v písomnej forme najneskôr do 3 (troch) dní odo dňa odoslania tejto informácie.
	3. Pri zistení rozdielov medzi obsahom informácie poskytnutej spôsobom, ktorým nemožno trvalo zachytiť jej obsah (fax) a informácie vyhotovenej v písomnej forme, doručenej osobne alebo poštovou zásielkou, rozhodujúca je listinná forma.
	4. V prípade skupiny dodávateľov sa odporúča za účelom uľahčenia komunikácie s verejným obstarávateľom, aby jej účastníci splnomocnili jedného z nich, ktorý má právnu subjektivitu a spôsobilosť na právne úkony v plnom rozsahu, na uskutočňovanie všetkých právnych úkonov týkajúcich sa ponuky, ktorú táto skupina dodávateľov predloží do verejnej súťaže a účasti tejto skupiny dodávateľov vo verejnej súťaži.
2. **Vysvetľovanie a doplnenie súťažných podkladov**
	1. V prípade nejasnosti alebo potreby objasnenia súťažných podkladov alebo iných dokumentov poskytnutých verejným obstarávateľom, môže ktorýkoľvek z uchádzačov požiadať o ich vysvetlenie e-mailom na adrese jaroslav.zorvan@lesy.sk, alebo písomne na adrese: Lesy Slovenskej republiky, š.p., OZ Rimavská Sobota, Potravinárska 1855, 979 01 Rimavská Sobota.
	2. Verejný obstarávateľ poskytne vysvetlenie súťažných podkladov bezodkladne, **najneskôr však šesť dní pred uplynutím lehoty** na predkladanie ponúk za predpokladu, že o vysvetlenie sa požiada dostatočne vopred.
	3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk, lehotu na predloženie žiadostí o účasti alebo lehotu na predkladanie návrhov.
	4. Verejný obstarávateľ primerane predĺži lehotu na predkladanie ponúk, lehotu na predloženie žiadostí o účasť alebo lehotu na predkladanie návrhov, ak
3. vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti nie je poskytnuté v lehotách podľa zákona o VO § 114 ods. 8 aj napriek tomu, že bolo vyžiadané dostatočne vopred alebo
4. v dokumentoch potrebných na vypracovanie ponuky, návrhu alebo na preukázanie splnenia podmienok účasti vykoná podstatnú zmenu.
5. **Obhliadka miesta dodania predmetu zákazky**

Verejný obstarávateľ umožňuje uchádzačom pred vypracovaním ponuky osobne prehliadnuť miesto, ktoré je predmetom tejto zákazky. Obhliadka miesta dodania predmetu obstarávania je možná po dohode s kontaktnou osobou – Ing. Richard Jakubička, tel: +421 918335118

**Časť III.
Príprava ponuky**

1. **Vyhotovenie ponuky**
	1. Ponuka musí byť vyhotovená v listinnej podobe, musí byť čitateľná.
	2. Ponuka uchádzača musí byť podpísaná uchádzačom alebo osobou/osobami oprávnenými konať v mene uchádzača.
	3. Doklady vystavené iným subjektom alebo úradom uchádzač podpisovať nemusí.
	4. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku.
	5. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. **Mena a ceny uvádzané v ponuke, mena finančného plnenia**
	1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača v návrhu zmluvy bude vyjadrená v mene EUR, zaokrúhlená na 2 desatinné miesta, bez dane z pridanej hodnoty (ďalej len „DPH“).
	2. Záujemca stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
	3. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny uvedie v zložení:
* navrhovaná zmluvná cena v EUR bez DPH,
* sadzba DPH v %,
* výška DPH v EUR,
* navrhovaná zmluvná cena v EUR vrátane DPH.
	1. Ak uchádzač nie je zdaniteľnou osobou pre DPH, uvedie navrhovanú zmluvnú cenu celkom v EUR. Skutočnosť, že nie je zdaniteľnou osobou pre DPH, uchádzač uvedie v ponuke.
	2. Zmluvná cena uvedená v ponuke uchádzača je cena maximálna a nie je možné ju zvýšiť.
	3. Zmluvná cena za predmet zákazky uvedená v ponuke uchádzača bude zaplatená v mene EUR.
1. **Zábezpeka ponuky**
	1. Doklad o zložení zábezpeky musí byť súčasťou ponuky uchádzača.

 Výška zábezpeky sa vyžaduje vo výške **500 EUR**

* 1. Spôsoby zloženia zábezpeky ponuky:
	- poskytnutím bankovej záruky za uchádzača
	- zložením finančných prostriedkov na bankový účet verejného obstarávateľa.
	 Podmienky zloženia zábezpeky

Zloženie finančných prostriedkov uchádzačom na bankový účet verejného obstarávateľa.

 Finančné prostriedky podľa bodu 15.2 musia byť zložené na účet verejného obstarávateľa vedený

**vo VÚB a.s. pobočka Rimavská Sobota,** **číslo účtu: 1820001405392/0200**

**IBAN: SK32 0200 0001 8200 0140 5392 SWIFT kód: SUBASKBX**

**povinné údaje kvôli identifikácie uchádzačov:**

**s uvedením variabilného symbolu číslo: xxxxxxxxxxxxxxx (uveď ref. číslo VO)**

**s uvedením špecifického symbolu číslo: IČO uchádzača**

**s informáciou zábezpeka na: Pestovné práce LS Hnúšťa r.2017**

**S povinnými údajmi kvôli identifikácii uchádzačov**

Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk. Doba platnosti zábezpeky spôsobom zloženia finančných prostriedkov na účet obstarávateľa trvá až do uplynutia lehoty viazanosti ponúk.

Ak finančné prostriedky nebudú zložené na účte verejného obstarávateľa bude uchádzač z verejnej súťaže vylúčený.

 Doklad o zložení zábezpeky formou zloženia finančných prostriedkov na účet verejného obstarávateľa musí byť súčasťou ponuky.

 Poskytnutie bankovej záruky za uchádzača.

Poskytnutie bankovej záruky sa riadi ustanoveniami § 313 až § 322 Obchodného zákonníka. Záručná listina môže byť vystavená bankou so sídlom v  Slovenskej republike, pobočkou zahraničnej banky v  Slovenskej republike alebo zahraničnou bankou. Doba platnosti bankovej záruky môže byť v záručnej listine obmedzená do uplynutia lehoty viazanosti ponúk.

Záručná listina, v ktorej banka písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača, musí byť súčasťou ponuky.

Ak záručná listina nebude súčasťou ponuky, bude uchádzač z verejnej súťaže vylúčený.

* 1. Podmienky uvoľnenia alebo vrátenia zábezpeky ponuky

 Vrátenie zložených finančných prostriedkov na účet verejného obstarávateľa.

Ak uchádzač zložil zábezpeku zložením finančných prostriedkov na účet verejného obstarávateľa, verejný obstarávateľ zábezpeku uvoľní najneskôr do 7 kalendárnych dní odo dňa uzavretia zmluvy a to tým spôsobom, že sa vystaví banke prevodný príkaz na prevod finančných prostriedkov, ktoré slúžili ako zábezpeka.

Ak uchádzač zložil zábezpeku formou bankovej záruky, táto zanikne uplynutím lehoty, na ktorú bola vystavená, ak veriteľ (verejný obstarávateľ) neoznámi banke písomne svoje nároky z bankovej záruky počas doby jej platnosti.

* 1. Podmienky uvoľnenia zábezpeky pred uplynutím lehoty viazanosti ponúk
		1. Verejný obstarávateľ pred uplynutím lehoty viazanosti ponúk uvoľní zábezpeku uchádzačovi do siedmich dní, ak:
			1. uchádzač nesplnil podmienky účasti vo verejnej súťaži a verejný obstarávateľ ho z verejnej súťaže vylúčil a uchádzač nepodal námietku proti postupu verejného obstarávateľa v lehote podľa 170 ods. 4
			2. ponuka uchádzača bola vylúčená pri vyhodnocovaní ponúk a uchádzač nepodal námietku proti postupu verejného obstarávateľa lehote podľa § 170 ods. 4.
		2. Verejný obstarávateľ bezodkladne uvoľní zábezpeku uchádzačovi keď zrušil verejnú súťaž.
	2. V prípade predĺženia lehoty viazanosti ponúk zábezpeka naďalej zabezpečuje viazanosť ponuky až do uplynutia lehoty viazanosti ponúk. Predĺženie platnosti zábezpeky zabezpečí uchádzač do 10 dní po tom, ako mu verejný obstarávateľ oznámil predĺženie lehoty viazanosti ponúk. Uchádzač v tejto lehote doručí verejnému obstarávateľovi doklad o predĺženej platnosti bankovej záruky, inak bude uchádzač vylúčený.
	3. Zábezpeka prepadne v prospech verejného obstarávateľa, ak uchádzač
1. odstúpi od svojej ponuky v lehote viazanosti ponúk alebo
2. neposkytne súčinnosť alebo odmietne uzavrieť rámcovú dohodu podľa § 56 ods. 10 až 15 zákona o VO.

**Časť IV.
Obsah ponuky**

1. **Obsah ponuky**

**Ponuka - musí obsahovať:**

* 1. **Doklady a dokumenty - Podmienky účasti uchádzačov v zmysle časti A2**
	2. **Vyplnenú a podpísanú Tabuľku plnenia kritérií - cenovú ponuku uvedenú v prílohe č. 2.**
	3. **Doklad o zložení zábezpeky**
	4. **Návrh rámcovej dohody** (príloha č. 1 súťažných podkladov) v jednom vyhotovení doplnený o chýbajúce údaje týkajúce sa uchádzača podpísaný osobou oprávnenou konať v mene uchádzača. Zároveň musí oprávnená osoba osobitne podpísať aj Dohodu o samofakturácií a Všeobecne záväzné podmienky pre vykonávanie lesníckych činností v podmienkach š. p. LESY SR, ktoré sú súčasťou Rámcovej dohody.
	5. **Čestné vyhlásenie skupiny dodávateľov**, iba v prípade, ak ponuku bude predkladať skupina dodávateľov, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov požadovanú právnu formu.
	6. V prípade ak ponuku bude predkladať skupina dodávateľov - **plnú moc** (podpísanú všetkými členmi skupiny alebo osobou/osobami oprávnenými konať v danej veci za každého člena skupiny) pre jedného z členov skupiny, ktorý bude oprávnený prijímať pokyny za všetkých členov skupiny a bude oprávnený konať v mene všetkých ostatných členov skupiny. Úkony zástupcu za skupinu dodávateľov budú voči verejnému obstarávateľovi záväzné,

**Časť V.
Predkladanie ponuky**

1. **Náklady na ponuku**
	1. Všetky náklady a výdavky spojené s prípravou a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania.
	2. Ponuky doručené na adresu verejného obstarávateľa a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie vyhláseného verejného obstarávania.
2. **Označenie ponuky**
	1. Uchádzač vloží ponuku do samostatného obalu. Obal musí byť uzatvorený.

18.2. Obal ponuky musí obsahovať nasledovné údaje:

• adresu verejného obstarávateľa uvedenú v bode č. 19.2. týchto súťažných podkladov

• adresu uchádzača (názov alebo obchodné meno a adresa sídla alebo miesta podnikania),

• označenie „súťaž – neotvárať“,

• označenie heslom súťaže „ Pestovateľské činnosti na LS Hnúšťa na r.2017.“

1. **Miesto a lehota na predkladanie ponuky**
	1. Lehotu na predkladanie ponúk verejný obstarávateľ stanovil **do (dátum = min. 35 dní odo dňa odoslania oznámenia PÚ), do 09,00 hod**. miestneho času.
	2. Ponuky záujemcov je potrebné doručiť v lehote na predkladanie ponúk na adresu verejného obstarávateľa: Lesy Slovenskej republiky, š.p., OZ Rimavská Sobota, Potravinárska 1855, 979 01 Rimavská Sobota.
	3. V prípade osobného doručenia, záujemcovia doručia ponuku na adresu verejného obstarávateľa uvedenú v časti I., bod 1 týchto súťažných podkladov do **(dátum = min. 35 dní odo dňa odoslania oznámenia PÚ)** v lehote na predkladanie ponúk. Úradné hodiny verejného obstarávateľa sú od 8.00 do 14.00 hod.
	4. Ponuka záujemcu predložená po uplynutí lehoty na predkladanie ponúk sa vráti záujemcovi neotvorená.
	5. V prípade, ak uchádzač predloží ponuku prostredníctvom poštovej zásielky, je rozhodujúci termín doručenia ponuky verejnému obstarávateľovi.
	6. Pri osobnom doručení ponuky uchádzačom, verejný obstarávateľ vydá uchádzačovi potvrdenie o jej prevzatí, v ktorom uvedie dátum, miesto a čas prevzatia ponuky.
2. **Doplnenie, zmena a odvolanie ponuky**
	1. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
	2. Doplnenie, zmenu alebo späťvzatie ponuky je možné vykonať odvolaním pôvodnej ponuky na základe písomnej žiadosti uchádzača, podpísanej uchádzačom alebo osobou oprávnenou konať za uchádzača, doručenej osobne alebo zaslanej prostredníctvom poštovej zásielky na adresu verejného obstarávateľa. Doplnenú, zmenenú alebo inak upravenú ponuku je potrebné doručiť spôsobom opísaným v predchádzajúcich bodoch týchto súťažných podkladov v lehote na predkladanie ponúk.

**Časť VI.
Otváranie a vyhodnocovanie ponúk**

1. **Otváranie ponúk**
	1. Otváranie ponúk sa uskutoční sa dňa (dátum – lehota na PP) o 09,30 hod. na adrese Lesy Slovenskej republiky, OZ Rimavská Sobota, Potravinárska 1855, 979 01 Rimavská Sobota
	2. Na otváraní obálok s ponukami sa môžu zúčastniť oprávnení zástupcovia uchádzača, ktorý predložil ponuku v lehote na predkladanie ponúk. Na otváraní obálok s ponukami môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou uchádzačom na jeho zastupovanie.
	3. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba), sa preukáže na otváraní obálok s ponukami preukazom totožnosti a kópiou dokladu o oprávnení podnikať. Poverený zástupca uchádzača sa preukáže preukazom totožnosti a splnomocnením na zastupovanie.
	4. Pred otvorením sa overí neporušenosť ponúk. Na otváraní obálok s ponukami za účasti uchádzačov podľa bodov 21.2 až 21.3 sa všetkým zúčastneným z predložených ponúk zverejnia názvy alebo obchodné mená, adresy alebo sídla všetkých uchádzačov a ich návrhy na plnenie jednotlivých kritérií určených obstarávateľom na hodnotenie ponúk.
	5. Všetkým uchádzačom, ktorí predložili ponuku bude do piatich dní odo dňa otvárania ponúk zaslaná zápisnica z otvárania ponúk.
2. **Preskúmanie a hodnotenie ponúk**

Komisia vyhodnotí ponuky z hľadiska splnenia požiadaviek verejného obstarávateľa podľa kritérií na vyhodnotenie ponúk uvedených v oznámení o vyhlásení verejného obstarávania a spôsobom určeným v súťažných podkladoch a v prípade pochybností overí správnosť informácií a dôkazov, ktoré poskytli uchádzači. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene.

1. **Vysvetľovanie ponúk**
	1. Uchádzač môže byť požiadaný o písomné vysvetlenie svojej ponuky. Nesmie však byť vyzvaný a ani nesmie byť prijatá ponuka uchádzača so zmenou, ktorou by sa ponuka zvýhodnila. Komisia vylúči ponuku, ak uchádzač nepredložil vysvetlenie v lehote určenej verejným obstarávateľom.
	2. Ak komisia pri hodnotení ponúk objaví mimoriadne nízku ponuku vo vzťahu k predmetu zákazky písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.

**Časť VII.
Dôvernosť a etika vo verejnom obstarávaní**

1. **Dôvernosť procesu verejného obstarávania**
	1. Informácie, týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky najúspešnejšieho uchádzača sú dôverné. Členovia komisie na vyhodnocovanie ponúk a zodpovedné osoby verejného obstarávateľa nebudú počas prebiehajúceho procesu verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym tretím osobám.
	2. Verejný obstarávateľ a obstarávateľ sú povinní zachovávať mlčanlivosť o informáciách označených ako dôverné, ktoré im uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné.
	3. Za dôverné informácie je na účely tohto zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.
	4. Ustanovením bodu 24.2 nie sú dotknuté ustanovenia zákona o VO, ukladajúce povinnosť verejného obstarávateľa a obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi, obstarávateľovi a úradu zverejňovať dokumenty a iné oznámenia podľa zákona o VO a tiež povinnosti zverejňovania zmlúv podľa osobitného predpisu.
2. **Revízne postupy**
	1. Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 zákona o verejnom obstarávaní podať verejnému obstarávateľovi žiadosť o nápravu.
	2. Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 zákona o verejnom obstarávaní námietku proti postupu verejného obstarávateľa.

**Časť VIII.
Prijatie ponuky**

1. **Informácia o výsledku vyhodnotenia ponúk**

Každému uchádzačovi, ktorého ponuka bola vyhodnocovaná, bude zaslaný výsledok vyhodnotenia ponúk vrátane poradia uchádzačov. Úspešnému/úspešným uchádzačovi/uchádzačom bude oznámené, že verejný obstarávateľ jeho/ich ponuku/ponuky prijíma. Súčasne ostatným uchádzačom jednotlivo bude oznámené, že neuspeli, s uvedením dôvodu/dôvodov neprijatia ich ponuky a identifikácie úspešného/úspešných uchádzača/uchádzačov, ako aj informácie o charakteristikách a výhodách jeho/ich ponuky/ponúk.

1. **Uzavretie zmluvy**
	1. Rámcová dohoda s úspešným uchádzačom alebo uchádzačmi, ktorého ponuka bola prijatá, bude uzavretá najskôr šestnásty deň odo dňa odoslania informácie o výsledku vyhodnocovania ponúk všetkým uchádzačom, ktorých ponuky boli vyhodnocované, ak nebola podaná žiadosť o nápravu.
	2. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohli byť uzavreté do 10 pracovných dní , ak boli na ich uzavretie písomne vyzvaní.
	3. Uzavretá rámcová dohoda nesmie byť v rozpore so súťažnými podkladmi a s ponukou/ponukami predloženou/predloženými úspešným/úspešnými uchádzačom/uchádzačmi.
	4. Verejný obstarávateľ nesmie uzavrieť Rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorých subdodávatelia, ktorí sú v čase uzavretia zmluvy verejnému obstarávateľovi známi nie sú zapísaní v registri partnerov verejného sektora.
	5. Povinnosť sa vzťahuje na subdodávateľa po celú dobu trvania. Víťazný uchádzač je povinný nahlásiť objednávateľovi zmenu subdodávateľa, ak ku nej dôjde v priebehu platnosti Rámcovej dohody
	6. Povinnosť zápisu do registra partnerov verejného sektora sa vzťahuje na každého člena skupiny dodávateľov.
	7. Verejný obstarávateľ si vyhradzuje právo zrušiť použitý postupu zadávania zákazky v súlade ustanovením §57 zákona o verejnom obstarávaní.
2. **Subdodávky**
	1. Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, podsubdodávateľoch v každom ďalšom rade, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. **Ďalšie informácie**

Pre záujemcov a uchádzačov bude kontaktná osoba k dispozícií v pracovných dňoch v čase od 8:00 hod. do 14:00 hod. na adrese: Lesy Slovenskej republiky, OZ Rimavská Sobota, Potravinárska 1855, 979 01 Rimavská Sobota po vzájomnej telefonickej dohode.

**A.2 PODMIENKY ÚČASTI**

Podmienky účasti je potrebné predložiť tak, ako sú definované na profile verejného obstarávateľa v sekcii zákazky a sú tiež uvedené v samostatnej prílohe súťažných podkladov- časť A.2.

B. Opis predmetu zákazky

Predmetom zákazky je vykonanie lesníckych služieb v pestovateľskej činnosti na OZ Rimavská Sobota, LS Hnúšťa v období roka 2017.

Lesnícke služby v pestovateľskej činnosti na účely tohto verejného obstarávania predstavujú súbor prác, zahrňujúcich obnovu lesa sadbou alebo sejbou, následnú starostlivosť o mladé lesné porasty ich ochranou proti burine, zveri a ich výchovu prerieďovaním a odstraňovaním nežiaducich drevín z porastu za účelom ich skvalitnenia a stability. Túto základnú starostlivosť doplňujú práce v ochrane lesa, ostatné pestovateľské práce a práce na zachovaní a reprodukcii genofondu lesných drevín. Ide o odbornú činnosť, zameranú na trvalo udržateľné hospodárenie v lesoch takým spôsobom a v takom rozsahu, aby sa uchovala ich biologická diverzita, odolnosť, produkčná a obnovná schopnosť, životnosť a schopnosť plniť funkcie lesov. Ide o diferencované hospodárenie v lesoch, pri ktorom sa zohľadňujú rozmanité prírodné, porastové, hospodárske, ekonomické a spoločenské podmienky a požiadavky, uplatnené pri vyhotovení a realizácií programu starostlivosti o lesy a postupy podľa osobitných predpisov pri odstraňovaní následkov mimoriadnych okolností a nepredvídaných škôd na lesoch.

Dodávatelia sú povinní pri vykonávaní lesníckych služieb v pestovateľskej činnosti dodržiavať všeobecne záväzné podmienky, ktoré sú súčasťou rámcovej dohody.

Jednotlivé pestovateľské výkony a popis spôsobu ich realizácie sú uvedené v tabuľke, ktorá tvorí samostatnú prílohu súťažných podkladov, označenú písmenom „B“. Pri tých pestovateľských výkonoch, pre ktoré boli vykonané časové pozorovania na zistenie ich prácnosti, je uvedená aj príslušná výkonová norma, vyjadrujúca spotrebu času v normohodinách.

C. Spôsob určenia ceny zákazky

Cena služby je stanovená vzájomnou dohodou v súlade so zákonom č.: 18/1996 Z. z. o cenách v znení neskorších právnych predpisov.

1. Cena musí obsahovať všetky náklady spojené s vykonaním služby (náklady spojené s presunom na pracovisko, stojné, výdavky na stravné, ubytovanie, poistenie, dopravné a cestovné náklady k dodávateľovi, ako aj náklady na bankové a poštovné operácie pri zaisťovaní platieb a poskytovaní služieb).
2. Ak je poskytnutá zľava, musí sa zapracovať už do ponúkanej ceny.
3. Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom DPH uvedie v ponuke.
4. Navrhovaná cena musí byť stanovená na **dve desatinné miesta.**
5. Verejný obstarávateľ svoje požiadavky na obchodné podmienky na vykonanie predmetu zákazky stanovil v nižšie uvedených obchodných podmienkach tejto kapitoly súťažných podkladov. Ich formuláciu môže upraviť len za podmienky, že ich význam zostane zachovaný a nedostane sa do rozporu s oznámením o vyhlásení verejného obstarávania a týmito súťažnými podkladmi.

D. Obchodné podmienky dodania

###### Návrh rámcovej dohody s prílohami tvorí samostatnú prílohu č.1 súťažných podkladov.

###### Uchádzač doplní len vyznačené časti v zmluve.

E. Kritériá na hodnotenie ponúk

**Kritériom na vyhodnotenie ponúk bude najnižšia cena bez DPH**

Poradie uchádzačov sa stanoví podľa nimi navrhnutých cien, pričom prvým bude uchádzač s najnižšou cenou v druhu činnosti pestovateľská činnosť.

Navrhnuté ceny uvedie uchádzač do Tabuľky plnenia kritérií – Cenová ponuka uvedenej v prílohe č. 2 súťažných podkladov. Navrhnuté ceny musia byť v súlade s vyššie uvedenými podmienkami.

Uchádzač musí vyplniť všetky druhy činnosti, ktoré sú uvedené v tabuľke.

Úspešnými uchádzačmi sa stane prvých **10 uchádzačov.**

* 1.